Document ID: /roh_data/filtered/fineweb-2-filterrobots_roh.jsonl.gz/50045

Tras las placcas bacterialas reagescha la schunschiva gia suenter paucs dis cun in’inflammaziun che vegn era numnada gingivitis.
L’inflammaziun ch’è sa furmada a l’ur da la schunschiva (gingivitis) lascha parair la schunschiva cotschna fin cotschna stgira, perquai che là èn las avainas che sa chattan en il tessì colliant sa schlargiadas tras l’inflammaziun.
Cun optimar l’igiena da la bucca a chasa vegn questa placca bacteriala allontanada regularmain, cun il resultat che la schunschiva po puspè sa restabilir entaifer paucs dis.
La gingivits n’è nagina rara malsogna d’inflammaziun. Mintga uman ha durant la durada da sia vita pliras giadas tals lieus en la bucca. Quels èn dentant in segn ch’igl è vegnì nettegià main bain en quests lieus. Medemamain signifitgan tals lieus ina ristga per sviluppar ina parodontitis.
Durant ina gravidanza è augmentada la tendenza da survegnir la gingivits pervia da motivs ormonals. Dunnas en speranza duessan far particularmain bain attenziun a lur igiena da la bucca a chasa ed era laschar examinar lur dents durant la gravidanza.